
ИЗПЪЛНЕНИЕ НА БЮДЖЕТА НА ОБЩИНА ГЕНЕРАЛ ТОШЕВО ЗА 2025 г.
Съгласно изискванията на чл. 140, ал. 1 и ал. 4 от Закона за публичните финанси и чл. 44, ал. 1 и ал. 4 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Генерал Тошево кметът на Общината изготвя годишния отчет за изпълнението на бюджета, а председателят на общинският съвет организира публичното му обсъждане пред местната общност.

Бюджетът на Община Генерал Тошево за 2025 г. е съставен съгласно разпоредбите на Закона за държавния бюджет на РБ за 2025 г. /обн. в ДВ, бр.26 от 27.03.2025 г./, ПМС №28/16.04.2025 г. за изпълнението на държавния бюджет на РБ за 2025 г. и Наредбата за условията и реда за съставяне на бюджетна прогноза за местните дейности за следващите три години, за съставяне, приемане, изпълнение и отчитане на общинския бюджет на Община Генерал Тошево.

При изпълнението на бюджета към 31.12.2025 г. на Община Генерал Тошево са спазени изискванията на Министерство на финансите, посочени в указание на МФ № ФО-4/2025 г. за съставянето и изпълнението на бюджетите на общините, и на сметките за средства от европейския съюз за 2025 г. 

Бюджетът на Общината е приет от Общински съвет Генерал Тошево с решение № 4-1 от 08.05.2025 г. и изменен по-късно с решение №6-16/07.07.2025 г., решение №9-19/06.10.2025 г. и решение №12-10/23.12.2025 г.на Общински съвет Генерал Тошево.

Изпълнението на бюджета на Община Генерал Тошево към 31.12.2025 г. е както следва:

ПРИХОДИ

Общо събраните и получени приходи към 31.12.2025 г. на Община Генерал Тошево възлизат на 27 259 024 лева. В това число приходи с държавен характер 15 958 186 лева и общински приходи 11 300 838 лева.

Държавните приходи включват:
· обща субсидия






         14 736 930 лева

· трансфери за капиталови разходи



                67 821 лева

· трансфери за други целеви разходи



            1 218 010 лева

· трансфери от МТСП по програми за заетост                                54 226 лева

· получени трансфери                                    

               436 029 лева

· предоставени трансфери                                                             - 231 881 лева

· възстановени трансфери                                                                 - 5 879 лева

· трансфери между бюджети и СЕС



                 17 746 лева

· ПУДООС                                                                                           11 192 лева                         

· собствени приходи на общински училища

               117 257 лева

· данък                                                                                                     -862 лева

· помощи и дарения от страната



                 14 002 лева

· събрани средства и извърш.плащанияза с/ка на др.бюджети      30 175 лева 

· временни безлихвени заеми                                                           - 3 584 лева

· остатък от предходен период



                      1 644 082 лева

· остатък в края на периода в лева



          -2 116 921 лева

· остатък в края на периода по вал. с-ка в левова равност.          - 30 157 лева

Общинските приходи са формирани от:

· данъчни приходи






           2 579 398 лева 

· неданъчните приходи





  
 3 482 140 лева 

· глоби, санкции и наказателни лихви



    104 880 лева

· други приходи                                                                                402 428 лева

· ЗКПО                      





               -40 884 лева

· ДДС     








     -21 687 лева

· постъпления от продажби на нефинансови активи

      76 327 лева

· помощи и дарения от страната                                                       13 780 лева

· обща изравнителна субсидия




            1 723 900 лева

· целеви трансфери за капиталови разходи                                2 591 243 лева

· други целеви трансфери                                                               113 200 лева

· възстановени трансфери за ЦБ                                                    -122 091 лева

· трансфери между бюджети                                                        3 201 148 лева

· трансфери между бюджети и СЕС                                             - 314 435 лева

· придобиване на дялове и акции                                                 - 100 000 лева

· временен безл. заем между бюджет и сметки за СЕС                808 007 лева

· събрани средства и извършени плащания от/за с-ки от ЕС    - 263 305 лева

· погасен заем към фонд ФЛАГ                                                    - 597 941 лева

· остатък от предходен период                                                     2 553 127 лева

· остатък в края на периода 




          -4 888 305 лева

· остатък в края на периода по вал. с-ка в левова                                - 92 лева

Основните държавни приходи в отчета обхващат:

· Приходи от обща целева субсидия за покриване на разходите в държавните дейности – 14 736 930 лева.

· Трансфер от Министерството на труда и социалната политика за покриване на разходите на наетите лица от ДРСЗ за временна заетост – 54 226 лева.

· Собствени приходи на училища – наем на имущество и земя, приходи от училищен стол, данъци, временно съхранявани средства, както и дарения в общ размер на 130 397 лева.

· Преходен остатък.

Общинските приходи са предназначени за финансиране на местните дейности и дофинансиране на държавни дейности и се състоят основно от имуществени данъци и неданъчни приходи.

· Данъчни приходи:
Към 31.12.2025 г. са постъпили имуществени и други местни данъци в размер на 2 572 520 лева, както и данък върху доходите на физическите лица – 6 878 лв. От тях с най-голяма събираемост са данък върху превозните средства – 726 292 лева, данък при придобиване на имущество от дарения и възмезден начин – 1 306 730 лева и данък върху недвижими имоти – 539 265 лева.

· Неданъчни приходи:
От неданъчните приходи към 31.12.2025 г. с най-висока събираемост са приходите от наеми на земя – 1 772 035 лева и ТБО – 1 136 714 лева. 

РАЗХОДИ

Общите разходи по бюджета възлизат на 27 259 024 лева и към 31.12.2025 г. за финансиране на държавни дейности са разходвани 15 958 186 лева, за общински дейности 10 626 792 лева и за дофинансиране на делегирани от държавата дейности 674 046 лева.

Средствата са разпределени по функции както следва:              

Функция 1 “Общи държавни служби”

Направените разходи са общо 4 619 287 лева, в това число за държавни дейности 2 442 238 лева, за общински дейности 1 851 538 лева, дофинансиране с общински приходи – 325 511 лева. Спрямо годишния план процентното изпълнение е следното – за делегирани от държавата дейности изпълнението е 100 %, за общински дейности – 96 % и за дофинансиране на делегирани от държавата дейности – 79 %. В тази функция влизат дейност „Държавни и общински служби и дейности по изборите”, дейност „Общинска администрация” и дейност „Общински съвети”.
Функция 2 “Отбрана и сигурност” 

Разходите за 2025 г. тук са общо 282 878 лева и са направени както за държавни дейности, така и ва дофинансиране на ДД. В процентно отношение това е 81 % спрямо годишния план за държавни дейности и 100 % за дофинансиране, където е финансиран капиталов разход. Дейности в тази функция – „Други дейности по вътрешната сигурност”, „ОМП, поддържане на запаси и мощности”, “Доброволни формирования за защита при бедствия”.
Функция 3 “Образование” 

През 2025 г. са разходвани 9 762 470 лева, в това число за дейностите държавна отговорност 9 641 769 лева или 90 % от годишния разчет за държавни дейности, дофинансиране с общински приходи – 81 505 лева, което е 33 % от годишния план за дофинансиране на делегирани от държавата дейности. За дейностите общинска отговорност 39 196 лева или 35 % спрямо годишния план. По дейности разходите са разпределени така:

· дейност „Детски градини” – за заплати и осигуровки 3 384 2291 лева, за издръжка 389 945 лева, а за капиталови разходи са изхарчени 471 635 лева;

· дейност „Общообразователни училища” – за заплати и осигуровки разходите са 4 649 434 лева, за издръжка – 895 192, за стипендии са похарчени 14 070 лева, а за капиталови инвестиции разходите са в размер на 86 822 лева;

· дейност „Общежития” – разходи в размер на 212 883 за заплати и 27 548 лева за издръжка;

· дейност „Столове” – разходи за поевтиняване на храненето в размер на  10 005 лева;
· дейност „Център за подкрепа за личностно развитие” – разходите за заплати и осигуровки са в размер на 145 775 лева, от които средствата за дофинансиране са 53 %, а за издръжка са разходвани средства в размер на 35 020 лева в държавни и местни дейности. За специалистите, наети за извършване на определена работа са разходвани 14 487 лева.
· дейност „Други дейности по образованието” – за издръжка разходваните средства са 145 325 лева, а за заплати и осигуровки са в размер на 119 739 лева.

Функция 4 ”Здравеопазване” 

Тук разходите за 2025 г. са общо 1 158 691 лева, в т.ч. за държавна дейност 864 828 лева, за местни дейности 136 261 лева и дофинансиране с общински приходи – 157 602 лева. Направените разходи във функцията в проценти спрямо уточнения годишен план са: 84 % за държавни дейности, 99 % за местни дейности и 28 % за дофинансиране. Дейностите, които влизат в тази функция са: „Детски ясли, детски кухни и яслени групи в ДГ”, „Здравен кабинет в ДГ и училища” и „Други дейности по здравеопазването”.
Функция 5 “Социално осигуряване, подпомагане и грижи”

В тази функция за държавни дейности са разходвани 1 331 312 лева и за общински дейности общо 3 913 467 лева, което е 88 % от уточнения годишен разчет за всички дейности. Дейност „Домашен социален патронаж” и дейност „Клубове на пенсионера, инвалида и други” са изцяло финансирани с общински средства. Дейностите „Програми за временна заетост” и “Центрове за обществена подкрепа” са финансирани с държавни средства, а дейност „Други служби и дейности по соц. осигуряване, подпомагане и заетост” е с държавно и общинско финансиране. Тук влиза и дейност “Асистенти за лична помощ”, за която общината получава трансфер за разходите от Агенция за социално подпомагане.
Функция 6 “БКС”

Това е функция, която е изцяло финансирана само с местни приходи. В нея влизат дейностите – осветление на улици и площади, улична мрежа, други дейности по жилищно строителство и регионално развитие, опазване на околната среда, озеленяване и чистота. Разходваните средства възлизат на 3 661 876 лева или 52 % от уточнения годишен разчет, в това число за чистота – 1 121 335 лева.
Функция 7 “Почивно дело, култура и религиозни дейности”

В тази функция общо разходите възлизат на 2 022 180 лева. От тях за държавни дейности 1 136 322 лева, които са изразходвани в дейностите „Спорт за всички”, „Читалища” и „Музеи и художествени галерии от регионално значение” – 67 % от годишния разчет. Дофинансиране с общински приходи – 106 036 лева или 100 % от годишния разчет за дейност „Читалища”. С общински средства са финансирани дейностите спорт и спортни бази, музеи с местно значение, радиоинсталационни възли, обредни домове и зали, други дейности по културата общо 779 822 лева или 89 % от годишния разчет. 
Функция 8 “Икономически дейности и услуги” 

Разходите възлизат на 262 231лева за държавните дейности – други дейности по транспорта и икономиката, което е 95 % изпълнение на уточнения годишен план. Разходите за местни дейности са 236 269 лева, които са разходвани за зимно поддържане и снегопочистване, туризъм, общински пазари и за приюта за безстопанствени животни, капиталови разходи. Те представляват 58 % от годишния разчет за тази функция.
Капиталови разходи

Със свое решение № 4-1 от 08.05.2025 г. Общински съвет Генерал Тошево е одобрил поименен списък на капиталовите разходи и източниците им на финансиране през 2025 г. на Община Генерал Тошево. 

Общият размер на финансираните капиталови разходи по бюджета на общината през отчетния период възлизат на 2 421 252 лева, като от тях 981 013 лева са от преходен остатък от КР и собствени средства, от целева субсидия за капиталови разходи за 2025 г. са усвоени 870 866 лева, а от ПУДООС 4 099 лева. 
По видове разходите се разпределят така:

· заплати и осигурителни вноски

           17 553 907

   
   64.40 %

· издръжка





 5 301 751


   19.45 %

· данъци и лихви




      18 051

                 0.07 %

· стипендии




                    2 240
                             0.00 %

· субсидии и трансфери


             1 937 543 

     
      7.11 %
· лихви по заеми                                                                8 363                                     0.03 %
· разходи за членски внос



      15 917

   
      0.06 %

· капиталови разходи




 2 421 252

                  8.88 %

Всичко разходи:



           27 259 024 

              100.00 %

НАПРАВЛЕНИЕ „ПРОЕКТИ“

Безспорната визитка на Община Генерал Тошево е работата по проекти с външно финансиране. Те се изпълняват в синхрон с краткосрочни, средносрочни и дългосрочни планови, и стратегически документи. Подпомагат процесите на управление и са основа за напредък на социално-икономическия живот в общината.

И през 2025 г. Община Генерал Тошево продължи да следва установената политика за привличане на финансов ресурс с цел реализация на проекти, финансирани от различни източници, допринасящи за подобряване качеството на живот на местните жители.
1. Проекти, приключили през 2025 год.

През 2025 г. успешно отчетохме проект „Подмяна на съществуващ водопровод по уличната мрежа в Община Генерал Тошево по обособени позиции“, финансиран по Програма за развитие на селските райони 2014-2020. Стойността на договора за безвъзмездна финансова помощ с ДФ Земеделие възлезе на 2 836 671,58 лева / 1 450 367,15 €. По проекта бяха подменени водопроводи на общо 13 улици в селата Василево, Пчеларово, Преселенци, Калина, Кардам и Спасово.
През месец август 2025 г. сключихме договор по проект „Доставка на мобилни къщи за публично ползване за целите на културните мероприятия на Община Генерал Тошево“ по Програма за развитие на селските райони, BG06RDNP001-19.835 - МИГ Балчик – Генерал Тошево - Мярка 7.5 „Инвестиции за публично ползване в инфраструктура за отдих, туристическа инфраструктура“ на стойност 73 800 лв / 37 733,34€ . Същия бе изпълнен и отчетен успешно в рамките на един календарен месец. По проекта закупихме 10 броя дървени къщи, необходими за целите на културния календар на общината.
2. Текущи проекти, по които има подписани договори за финансиране и се изпълняват:

През текущата 2025 г. стартирахме дейностите по проект „Чисти райони, зелени и отворени улици“ по програма INTERREG VI Next – Черноморски басейн, който е в партньорството между община Генерал Тошево – водещ партньор, Република България и гр. Мурфатлар, Република Румъния, Болград, Украйна, Окръжен съвет Тараклия, Молдова. Общата стойност на проекта е 1 490 940,50 евро, като 532 424,10 евро са за българската община. Проектът е с инвестиционен характер, като дейностите по които работи Община Генерал Тошево са благоустройство и облагородяване на паркова зона. Предстои доставка на парково оборудване. Голяма част от предвидените дейности са свързани със задълбочаване на сътрудничеството и обмяната на опит между страните, а дейностите, свързани с младото население от четирите района, вече са  изпълнени.
В края на декември 2024 г. подписахме договор по проект „Енергийно обновяване на многофамилна жилищна сграда, находяща се на ул."Георги Кирков" № 1 в град Генерал Тошево на стойност 618 824,66 лева / 316 400,02€ по НПВУ. Приключихме строително – монтажните дейности в началото на м. ноември 2025 г., като неговото отчитане се случи през първата половина на 2026 г. 

По същата програма изпълняваме и проектите „Енергийно обновяване на многофамилна жилищна сграда, находяща се на ул. "Велико Маринов" №4 в гр. Генерал Тошево”, на стойност 580 114,76 лева / 296 607,97 €, за който сключихме договор с управляващия орган на 14.08.2025 г. и открихме строителна площадка в средата на месец декември 2025 г. Друг такъв проект е „Енергийно обновяване на многофамилна жилищна сграда. находяща се на ул. Г. С. Раковски" №1 в гр. Генерал Тошево”, на стойност 831 003.00 лева/ 424 885.09€. Към края на 2025 г. строително – монтажните дейности по него са изпълнени на 50 %.
Подадените през месец март 2025 г. проектни предложения по интервенция „II.Г.6 – Инвестиции в основни услуги и дребни по мащаби инфраструктура в селските райони“ от Стратегически план за развитие на земеделието и селските райони на Република България за периода 2023-2027 г. са: 

· „Подмяна на водопроводи по ул. „Втора“ в с. Градини, по ул. „Първа“ в с. Къпиново и по ул. „Добротица“ в с. Кардам“ на стойност 1 853 025,98 лв / 947 437,14€.

· „Подмяна на водопроводи по ул. „Първа“ в с. Красен и ул. „Първа“ в с. Изворово“, на стойност 2 368 145,83 лв. / 1 210 813,74€ .
· „Подмяна на водопроводи по ул. „Първа“ в с. Малина, по ул. „Първа“ и ул. „Двадесет и шеста“ в с. Спасово“ на стойност 1 661 109,77 лв. / 849 311,94€ .
През м. септември 2025 г. подписахме договор и стартирахме процедура за избор на изпълнител.
3. Подадени проектни предложения :

Един от най-амбициозните проекти, планирани до края на 2029 г., е „Воден цикъл на град Генерал Тошево и кв. Пастир“, финансиран по Програма „Околна среда“ 2021–2027. Максималната финансова помощ е в размер на 31 577 938 лева без ДДС, а директен бенефициент е ВиК Добрич АД за агломерация Генерал Тошево. Това финансиране представлява 88% без ДДС от общата сума на проекта, като останалите 12% се поемат като съфинансиране от ВиК Добрич АД. Той предвижда: изграждане и модернизация на канализационни и водоснабдителни системи; подмяна на 15 500 м водопроводи; изграждане на около 27 500 м канализация, осигуряваща 100% покритие на града и кв. Пастир; реконструкция и модернизация на пречиствателната станция за отпадни води; подобрено качество и сигурност на водоснабдяването.

   Финансирането на мащабния и дългоочакван проект за т.нар. „Воден цикъл“ първоначално беше планирано да се осъществи по линия на Националния план за възстановяване и устойчивост. В документа Община Генерал Тошево беше поименно включена в точка Г: „Реформи и инвестиции“, Реформа 2: „Продължаване реформата във водния сектор“, Инвестиция 1: „Програма за изграждане, доизграждане и реконструкция на водоснабдителни и канализационни системи, включително пречиствателни станции за отпадъчни води за агломерации между 5 000 и 10 000 еквивалент жители“.

   Впоследствие, след предоговаряне на Плана от страна на правителството и поради изключително кратките срокове за изпълнение на проектите, финансирането за Генерал Тошево беше прехвърлено. Благодарение на последователното и настойчиво отстояване на позицията на общинското ръководство във връзка с разрешаването на проблемите във водния сектор, проектът намери своето място в Програма „Околна среда“ 2021–2027, Мярка 1: BG16FFPR002-1.007 „Програма за изграждане, доизграждане и реконструкция на водоснабдителни и канализационни системи, включително и ПСОВ за агломерации между 5 000 и 10 000 еквивалент жители“.

   Директен бенефициент на средствата за агломерация Генерал Тошево е „ВиК – Добрич“. За реализацията на проекта са осигурени 31 577 938 лв. без ДДС.
По програма Interreg VI-A Румъния–България, в партньорство с Община Кълараш, Република Румъния, Община Генерал Тошево кандидатства с идейна концепция. Предстои изготвяне на технически проект, който следва да бъде подаден през 2026 г. Проектното предложение „Карай велосипед с нулеви отпадъци!“ е с обща стойност 8 945 565,65 лв./4 573 800 евро за двата партньора. За Община Генерал Тошево то предвижда изграждане на велоалея, ремонт на пътя към язовир „Дрян“, както и създаване на Център за посетители и биоразнообразие в комплекс „Добруджански рай“. Допълнително са планирани изграждането на зелен приключенски парк и еко-къмпинг зона в непосредствена близост до Центъра, както и развитие на зелен паркинг с точки за зареждане на електрически превозни средства.

Строгият финансов контрол и ограничаването на разходите в бюджетните дейности местна отговорност доведе до пълен баланс на приходи и разходи и своевременно плащане на извършените разходи, в резултат на което Община Генерал Тошево няма просрочени задължения към 31.12.2025 г.

Салдото по бюджетните банкови сметки към 31.12.2025 г. е в размер на   7 035 475 лева, в т.ч.:

· Държавни приходи – 2 147 078 лева 

· Местни приходи – 4 888 397 лева

ВАЛЕНТИН ДИМИТРОВ


Кмет на община Генерал Тошево 
ОБЩИНА ГЕНЕРАЛ ТОШЕВО


ОБЛАСТ ДОБРИЧ





9500 Генерал Тошево, ул. “Васил Априлов” № 5, www.generaltoshevo.bg


Тел.: 05731/20-20, Факс: 05731/25-05, mail@toshevo.org

